text: লেয়ান্ড্রো ট্রোসার্ড (; জন্ম: ৪ ডিসেম্বর ১৯৯৪) হলেন মাসমেখেলেনে জন্মগ্রহণকারী একজন বেলজীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লীগের শীর্ষ স্তর প্রিমিয়ার লীগে ব্রাইটন অ্যান্ড হোভ আলবিয়ন এবং বেলজিয়াম জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পাশের আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।
  
  ২০১২–১৩ মৌসুমে, বেলজীয় ক্লাব খেংকের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি ৪ মৌসুম অতিবাহিত করেছেন; এই ক্লাবের হয়ে তিনি ৮৩ ম্যাচে ২৭টি গোল করেছেন। কেআরসি খেংকের সাথে চুক্তিবদ্ধ থাকাকালীন তিনি ভেস্টেরলো, লোমেল ইউনাইটেড এবং ওএইচ লোভেনের হয়ে ধারে খেলেছেন। ২০১৯–২০ মৌসুমে, তিনি ২০ মিলিয়ন ইউরোর বিনিময়ে খেংক হতে ধারে ইংরেজ ফুটবল ক্লাব ব্রাইটন অ্যান্ড হোভ আলবিয়নে যোগদান করেছেন।
  
  দলগতভাবে, ঘরোয়া ফুটবলে, ট্রোসার্ড এপর্যন্ত ৩টি শিরোপা জয়লাভ করেছেন, যার মধ্যে ২টি খেংকের হয়ে এবং ১টি ভেস্টেরলোর হয়ে জয়লাভ করেছেন।
  
  তথ্যসূত্র
  
  বহিঃসংযোগ
   
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৯৪-এ জন্ম
  বিষয়শ্রেণী:বেলজীয় ফুটবলার
  বিষয়শ্রেণী:ফুটবল আক্রমণভাগের খেলোয়াড়
  বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড়
  বিষয়শ্রেণী:প্রিমিয়ার লীগের খেলোয়াড়
  বিষয়শ্রেণী:বেলজীয় প্রথম বিভাগ এ-এর খেলোয়াড়
  বিষয়শ্রেণী:রয়্যাল রেসিং ক্লাব খেংকের খেলোয়াড়
  বিষয়শ্রেণী:লোমেল স্পোর্টস ক্লাবের খেলোয়াড়
  বিষয়শ্রেণী:আউট-হেভেরলে লোভেনের খেলোয়াড়
  বিষয়শ্রেণী:রয়্যাল ফুটবল ক্লাব ভেস্টারলোর খেলোয়াড়
title: লেয়ান্ড্রো ট্রোসার্ড